— 61 — 



vestlige Strædes sydlige Del til 6 Meter. Længere sydpaa f. Eks. 

 i Felt F. 17 findes Bunden allerede i 2,5 Meters Afstand, men læn- 

 gere endnu mod Syd, i Felt G 24, finder vi atter en større Dybde, 

 6 Meter. Mosens Konturer er uregelmæssige ; en større Bugt findes 

 mod nordøst. De smalle Strækninger omkring »Øen« fremkommer 

 ved, at to »Halvøer« skyder sig ud i Mosen. I den sydlige Del 

 findes en dyb Bugt lige nord for et spidst Næs (Tavle 9). 



Fig. 1. Parti fra Vestsidens Birketræsbælte i den nordlige Del af Mosen. 

 Det lyse Parti er Vac. uliginosum. Forsommer 1913. 



H. E. P. phot. 



Mosen er overalt omgivet af højtliggende Partier med Und- 

 tagelse af et Parti lige ved Sydspidsen og Øst for Øen, dog 

 uden at naturligt Afløb her har kunnet iværksættes; mod Nord 

 begrænses den paa et enkelt Sted af en smal Bakkekam, der skraa- 

 ner stærkt nedad mod Nord. Afløb paa Overfladen af Jorden har 

 dog heller ikke her kunnet finde Sted. 



Naar man fra den faste Bund træder ud paa Mosen, vil 

 man overalt træffe en Zone af skiftende Bredde, 2 — 10 Meter 

 bred, som ligger lavere end den øvrige Del af Mosen, hvor der om 

 Vinteren og i stærke Regnperioder er meget fugtigt, ja endog i 

 længere Tid kan staa Vand (Tavle 1). 



